राष्ट्रिय तथा अन्तराष्ट्रिय खेलाडीले भरिएको डीपीएल जस्तो ठूलो प्रतियोगिता रोबिन पहिलो पटक खेल्दै थिए। क्रिकेट खेल्न थालेको चानचुन तीन वर्ष हुन लाग्दा उनले खेलेका ठूला प्रतियोगिता भनेको रुस्लान कप, खुकुरी च्यालेन्जर्स कप, आदि थिए। ती प्रतियोगितामा पनि उनको नाम आफ्नै सर्कल बाहेक बाहिर आउन सकेको थिएन। डीपीएलमा राम्रो प्रदर्शन गर्नु भनेको राष्ट्रिय रुपमा आफूलाई चिनाउनु पनि थियो। केही हदसम्म उनी त्यसमा सफल पनि भए।
